stanford-oval/wikipedia huggingface dataset:
Pasir Ris
Aluejako

Pasir Ris jaetaan kahdeksaan osa-alueeseen (engl. subzone).
| Nimi | Väkiluku (ennuste 2015) | Pinta-ala [km2] |
| --- | --- | --- |
| Flora Drive | 12 950 | 1,0 |
| Loyang East | 2 190 | 0,92 |
| Loyang West | 200 | 2,09 |
| Pasir Ris Central | 25 730 | 1,51 |
| Pasir Ris Drive | 59 480 | 1,66 |
| Pasir Ris Park | 2 980 | 1,67 |
| Pasir Ris Wafer Fab Park | 20 | 4,59 |
| Pasir Ris West | 36 330 | 1,58 |

Pasir Risin ranta
Aiheesta muualla

Kuvia tai muita tiedostoja aiheesta Pasir Ris Wikimedia Commonsissa
Perukka (Vihanti)

Perukka, yleisesti Myllyperän–Perukan kylä on kylä Raahen kaupungissa, entisen Vihannin kunnan alueella. Kylä muodostuu kuntakeskuksen vieressä Pohjanmaan radan länsipuolella sijaitsevista Myllyperän sekä Perukan kylistä. Perukan laaja kyläalue levittäytyy Pyhäjoentien eli seututien 790 varteen kaikkiaan noin viiden kilometrin matkalle, kun taas Myllyperän kyläalue sijoittuu Pyhäjoentieltä erkanevan noin kolmen kilometrin pituisen tien varrelle. Myllyperältä lähtevä metsäautotie kulkee Penikan erämaa-alueen halki Läntisrannalle.
Ozzy & Drix

| Ozzy & Drix |
| --- | --- |

Tyyli:  animaatio
Kestoaika:  20 min
Luoja(t):  Peter Farrelly Bobby Farrelly
Pääosissa:  Phil LaMarr Jeff Bennett Justin Cowden Jim Cummings Vivica A. Fox Alanna Ubach Tasia Valenza
Alkuperämaa:   Yhdysvallat
Alkuperäiskieli:  englanti
Verkko:   Kids' WB  Cartoon Network
Esitetty:  14. syyskuuta 2002 – 5. heinäkuuta 2004
Jaksoja:  26
Tuotanto
Tuottaja(t):  Alan Burnett Emory Myrick Bradley Thomas
Ohjaaja(t):  Del Barras Ginny McSwain Byron Vaughns Dennis Woodyard
Käsikirjoittaja(t):  Alan Burnett Marc Hyman Len Uhley Evan Gore Heather Lombard Steven Darancette
Tuotantoyhtiö(t):  Warner Bros. Animation
Palkinnot
Ehdokkuudet:  Annie (2003) Daytime Emmy (2003, 2004)
Aiheesta muualla
IMDb 
Ozzy & Drix on Warner Bros. Animationin tuottama yhdysvaltalainen piirrossarja, joka perustuu elokuvaan Osmosis Jones. Sarjaa esitettiin alun perin yhdysvalloissa Kids' WB:llä vuosien 2002–2004 aikana. Suomessa sitä esitettiin maksullisella Cartoon Networkilla. Ozzy & Drix sarja sijoittuu Hector nimisen pojan kehon sisälle, jossa päähahmot Osmosis "Ozzy" Jones ja Drix suojelevat erilaisilta viruksilta Hectorin kehoa.
Tarina

Ozzyn ja Drixin jahdatessa tuhkarokkoa, kaikki kolme joutuvat hyttysen imetyksi pois Frankin kehosta. Myöhemmin he joutuvat samaisen hyttysen vuoksi nuoren pojan Hectorin kehoon. Kaksikon onnistuttua tuhoamaan tuhkarokon heidät ylennetään yksityisetsiviksi Hectorin kehossa.
Hahmot

Osmosis "Ozzy" Jones on mustahuumorinen valkosolu, joka työskentelee yksityisetsivänä Hectorin kehon sisällä. Ozzy ja hänen parinsa Drix olivat alun perin Frankin kehossa, kuten elokuvassa Osmosis Jones käy ilmi, mutta päätyivät Hectorin kehoon hyttysen kautta jahdatessaan tuhkarokkoa. Saavuttuaan Hectorin kehoon, hän on ollut siitä lähtien hieman ihastuneena Maria Aminoon.
Drixenol "Drix" on nuhalääke ja Ozzyn etsiväapulainen. Heillä on oma toimisto Hectorin kehossa. Drixin oikea käsi on monipuolinen laukaisin, jonka kautta hän ampuu erilaisia hoitavia kemikaaleja pillerin muodossa. Kaikki tarvittavat pillerit ovat varastoituna hänen kehossaan. Useimmiten Drixiä nähdään käyttävän kylmäpilleriä, joilla hän jäädyttää useimmat virukset. Tämän lisäksi Drixin oikea käsi toimii myös puhelimena ja vispilänä. Hän on luonteeltaan erittäin varovainen ja täysin rehellinen, jonka vuoksi hän vaikuttaa usein hyväuskoiselta. Drix yrittää parhaansa mukaan sulautua muiden solujen joukkoon, mutta useimmiten ei ymmärrä heidän toimintaansa.
Äänirooleissa

| 0 | 1 | 2 |
| --- | --- | --- |
|  Phil LaMarr  | … |  Ozzy   |
|  Jeff Bennett  | … |  Drix   |
|  Justin Cowden  | … |  Hector Cruz   |
|  Jim Cummings  | … |  päällikkö Gluteus   |
|  Vivica A. Fox  | … |  Ellen Patella   |
|  Alanna Ubach  | … |  pormestari Paul Spryman   |
|  Tasia Valenza  | … |  Maria Amino   |
|  Tim Curry  | … |  Nick O'Teen, Ernest Strepfinger, tuhkarokko   |
|  Kevin Michael Richardson  | … |  Rescue Cell   |
|  Pat Fraley  | … |  Brain Counselor, Pnuemoniac   |
|  Charlie Adler  | … |  Abglobtus Goop, Dr. Hammertoe, kenraali Malaise   |
|  Frank Welker  | … |  Billy Bob Bile, Mother Worm, Protozilla, Tar   |
|  Cree Summer  | … |  pormestari Sartonni   |
Aiheesta muualla

Ozzy & Drix TV.comissa (Arkistoitu – Internet Archive) (englanniksi)
Ozzy & Drix Voice Chasersissa (Arkistoitu – Internet Archive) (englanniksi)
Pelagonia

Pelagonia ja muut Makedonian ja sen ympäristön antiikin aikaiset alueet kartalla.
Pelagonia (m.kreik. Πελαγονία tai Πηλαγονία, Pēlagonia) on historiallinen alue Balkanilla nykyisen Pohjois-Makedonian eteläosassa. Se oli antiikin aikana Ylä-Makedoniaa ja Makedonian valtakunnan osa sen laajimmassa vaiheessa.
Pelagoniaa asutti alun perin sille nimensä antanut pelagonien (Pelagones, Πελαγόνες) heimo. Pelagonian pohjoispuolella sijaitsi Paionia ja eteläpuolella varsinaisen Makedonian valtakunnan pohjoisimmat alueet, lännestä itään Deuriopos, Lynkestis ja Almopia.
Pelagoniassa sijaitsi Pelagonia-niminen kaupunki. Alun perin kaupunkeja sanotaan olleen kolme, ja seutu tunnettiin siksi myös nimellä Tripolitis, mutta viimeistään kahden muun hävittyä jäljellä jäänyt kaupunki tunnettiin Pelagoniana. Muiksi Pelagonian kaupungeiksi mainitaan Andraristos (tai Euristos) ja Pissaion. Stobi mainitaan joskus Pelagonian kaupunkien joukossa, mutta yleensä osana Paioniaa. Myös Styberra (Stymbara) sijoitettiin joskus Pelagoniaan, mutta yleensä se luettiin osaksi Deurioposta.
Alueesta on saanut nimensä nykyinen Pohjois-Makedonian Pelagonian alue.
Aiheesta muualla

Kuvia tai muita tiedostoja aiheesta Pelagonia Wikimedia Commonsissa
Ostrovito (järvi Prigorodnan pitäjässä, Pustoškan piiri)

| Ostrovito Островито |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°15′16″N, 29°20′12″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Nevedrjankan valuma-alue
Laskuoja:  oja Žadroon
Järvinumero:  01030000111102000026011
Mittaustietoja
Pinnankorkeus:  157 m  
Pituus:  2,1 km 
Leveys:  1,1 km 
Pinta-ala:  1,08 km² 
Tilavuus:  0,00216 km³ 
Keskisyvyys:  2 m 
Suurin syvyys:  6 m 
Valuma-alue:  7,9 km²  tai_16 km² 
Saaria:  2 
 fiOstrovito 
Ostrovito (ven. Островито) on järvi Luoteis-Venäjällä Pihkovan alueen Pustoškan piirissä.
Maantietoa

Järvi on 2,1 kilometriä pitkä, 1,1 kilometriä leveä ja sen pinta-ala on 1,08 neliökilometriä eli 108 hehtaaria.
Järvellä on kaksi saarta, joiden yhteispinta-ala on 7,5 hehtaaria. Suurin saari on ilmakuvasta mitattuna 380 metriä pitkä ja 250 metriä leveä. Pienin saari on 200 metriä pitkä. Järven keskisyvyys on vain 2 metriä, mutta järvessä on myös 6-metrinen syvänne. Järven ympärillä on paljon viljelyssä olevaa peltomaata, joka kuuluu Kuznetsovon (ven. Кузнецовο) kylään. Kylä sijaitsee järven eteläpuolisen kapean kannaksen kohdalla. Kannaksen takana sijaitsee viereinen järvi Žadro. Järven pohjoispään kiertää Pustoškaan kulkeva pieni tie.
Luontoarvoja

Järven valtalajit ovat lahna, hauki ja salakka. Järvessä esiintyy myös ahven, kuha, säyne, suutari, made, pasuri, karppi, rantanuoliainen, mutakala, pasuri ja ruutana, sekä joitakin Rutilus-suvun kalalajeja . Järven pohja on kivinen, hiekkainen ja paikoin mutainen tai savinen.
Vesistösuhteita

Ostrovito sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Ostrovitoon tulaa pari ojaa, joista toinen laskee luoteispuolen lammesta. Ostroviton oma laskuoja laskee Žadroon, jonka laskuoja yhtyy lännessä Froljankaan, joka puolestaan yhtyy Nevedrjankaan. Järven valuma-alueen koko on lähteestä riippuen 7,9  tai 16  neliökilometriä.
Huomautuksia

1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
1 2 3 4  Teksti on osittain käännös venäjänkielisestä artikkelista ru:Островито (озеро, Пригородная волость Пустошкинского района), jonka tiedot on vielä tarkistamatta muista lähteistä.
Käännös suomeksi
Pelto-ohdake

| Pelto-ohdake |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Carduoideae
Suku::  Ohdakkeet Cirsium
Laji::  arvense
Kaksiosainen nimi
 Cirsium arvense  (L.) Scop. 
Katso myös
   Pelto-ohdake Wikispeciesissä   Pelto-ohdake Commonsissa 
Infobox OKNimi-testi OK: 
Lehtiä.
Pelto-ohdake (Cirsium arvense) on piikikäs asterikasvi. Se kasvaa noin 120 cm:n pituiseksi. Sen pariliuskaiset lehdet ovat reunoiltaan syvään hampaiset, hampaat ovat piikkimäiset ja piikit jopa 5 mm pitkät. Sen vaaleanpunaiset tai liilat kukinnot ovat kasvin latvassa useina mykeröinä. Kussakin mykerössä on satoja kukkia. Hede- ja emikukat ovat erikseen. Kukat ovat voimakkaasti tuoksuvia ja hyönteispölytteisiä. Perhosista esimerkiksi ohdakeperhonen (Vanessa cardui) munii pelto-ohdakkeen lehdille. Kasvi on yleensä Suomessa muinaistulokas ja uustulokas Pohjois-Suomessa Perämeren rannalla.
Pelto-ohdake kukkii Suomessa heinäkuulta syyskuulle. Siemenet ovat 4–5 millimetriä pitkiä ja leviävät tuulen mukana. Siemenet voivat lenninhaivenien (pappus) avulla levitä useiden kilometrien päähän emokasvistaan. Pelto-ohdakkeen tavallisimpia kasvupaikkoja ovat tienreunat, pellot ja niityt mutta se on yleinen myös esimerkiksi meren rannoilla.
Pelto-ohdakkeen koossa, lehtien muodossa ja kukintojen koossa esiintyy runsasta muuntelua. Lisäksi pelto-ohdake risteytyy lähisukulaistensa kanssa.
Pelto-ohdake lisääntyy voimakkaasti kasvullisesti juurtensa avulla, jotka levittäytyvät usein horisontaalisesti laajalle, mutta myös vertikaalisesti jopa kahden metrin syvyyteen. Pelto-ohdaketta pidetään sen voimakkaan kasvullisen lisääntymisen takia vaikeasti hävitettävänä rikkakasvina. Pelto-ohdake on menestyvä kilpailija, joka sietää hyvin häiriöitä ja leviää esimerkiksi maanmuokkausvälineiden mukana. Pienikin juurenpala riittää uuden kasviyksilön syntymiseen.
Aiheesta muualla

Suomen Lajitietokeskus: Pelto-ohdake (Cirsium arvense)
Kasviatlas: Pelto-ohdakkeen levinneisyys Suomessa.
Pinkka, Lajintuntemuksen oppimisympäristö: Pelto-ohdake (Cirsium arvense)
Luontoportti: Pelto-ohdake (Cirsium arvense)
Pohjolan kasvien pauloissa: Cirsium arvense – pelto-ohdake
ITIS: Cirsium arvense (englanniksi)
United States Department of Agriculture (USDA): Cirsium arvense (englanniksi)
Flora of China: Cirsium arvense (englanniksi)
Centre for Agriculture and Biosciences International (CABI): Cirsium arvense (creeping thistle) (englanniksi)
Pherobase: Floral volatiles of Cirsium arvense (englanniksi)
Karl-August Tiirmaa

Karl-August Tiirmaa
Karl-August Tiirmaa (s. 7. heinäkuuta 1989 Võru) on virolainen yhdistetyn hiihtäjä, joka edustaa Põhjakotkas Otepää -seuraa.
Tiirmaa on osallistunut neljiin MM-kilpailuihin: Liberecissä 2009 hän oli mukana joukkuekilpailussa yhdeksänneksi sijoittuneessa Viron joukkueessa, 39:s normaalimäen kilpailussa, 52:s suurmäen kilpailussa ja 55:s yhteislähtökilpailussa; Oslossa 2011 hän oli Viron joukkueen mukana 12:s, suurmäen kilpailussa 40:s ja normaalimäen kilpailussa 44:s; Val di Fiemmessä 2013 hän oli Viron joukkueen mukana 11:s, suurmäen kilpailussa 45:s ja normaalimäen kilpailussa 52:s; Falunissa 2015 hän oli Viron joukkueen mukana kymmenes, suurmäen kilpailussa 46:s ja normaalimäen kilpailussa 36:s. Sotšin olympialaisissa 2014 Tiirmaa sijoittui sekä normaali- että suurmäen kilpailuissa 44:nneksi.
Yhdistetyn maailmancupissa Tiirmaa kilpaili ensimmäisen kerran Lago di Teseron joukkuekilpailussa tammikuussa 2007, jossa Viron joukkue oli 13:s. Ensimmäiseen henkilökohtaiseen maailmancupin kilpailuunsa hän osallistui tammikuussa 2010 Oberhofissa saavuttaen siellä sijat 44 ja 49. Ensimmäiset maailmancupin pisteensä Tiirmaa saavutti Tšaikovskissa tammikuussa 2014 oltuaan 19:s. Se on myös toistaiseksi hänen paras sijoituksensa henkilökohtaisissa kilpailuissa.
Patomäki (täsmennyssivu)

Patomäki tarkoittaa seuraavia:
Patomäki, Lahden kaupunginosa
Sukunimi

Heikki Patomäki (s. 1963), kansainvälisen politiikan professori
Kalle Patomäki, vuoteen 1905 Lundén (1885–1963), päätoimittaja, pankinjohtaja
Lauri Patomäki (1934–2010), fyysikko, professori
Panu Patomäki (s. 1949), kuvanveistäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Patomäki”, voi hakea sivunnimihaulla, laajalla sivunnimihaulla tai tekstihaulla.
Ostrovitnoje (järvi Pustoškan piirissä)

| Ostrovitnoje Островитное |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°27′59″N, 29°00′34″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Belevitsan valuma-alue
Laskujoki:  Belevitsa Krivojeen
Järvinumero:  01030000111102000025878
Mittaustietoja
Pinnankorkeus:  136 m  mpy. 
Pituus:  1,8 km 
Leveys:  1,2 km 
Pinta-ala:  1,22 km² 
Tilavuus:  0,0074 km³ 
Keskisyvyys:  6,1 m 
Suurin syvyys:  16 m 
Valuma-alue:  8,9 km² 
Saaria:  10 
 fiOstrovitnoje 
Ostrovitnoje (ven. Островитное) on järvi Luoteis-Venäjällä Pihkovan alueen Pustoškan piirissä.
Maantietoa

Järvi on 1,8 kilometriä pitkä, 1,2 kilometriä leveä ja sen pinta-ala on 1,22 neliökilometriä eli 122 hehtaaria. Järven erottaa eteläpuolella sijaitsevasta Krivojeesta kapeammillaan harjumainen kannas. Järven ylittää kaksi muutakin harjujakson tapaista muodostumaa, jotka katkeilevat niemien välissä saariksi tai matalikoiksi. Järvelle syntyy niiden vuoksi kolme järvenosaa, joissa lisäksi on kymmenen saarta. Saarien yhteispinta-ala on 11,9 hehtaaria. Suurimmat saaret sijaitsevat järven pohjoispäässä ja suurimman pituus on 250 metriä. Järven keskisyvyys on 6,1 metriä ja syvänteessä on 16 metriä syvää. Järven ympäristö on metsämaata. Rannoilla on paikoin laajoja suoalueita ja pohjoispään itärannassa sijaitsee kylä Gavriltsevo (ven. Гаврильцево). Kylän toimintoihin kuuluu eteläpuolen kannaksella sijaitseva teollisuusyksikkö. Sen rannassa kelluu ilmakuvissa näkyvä useamman rysän muodostama kalankasvattamo. Järven vesialue kuuluu kokonaan Pustoškan piirin alueelle, mutta järven länsipuolen rannat ovat jo Sebežin piiriä. Kannaksen ja kylän välillä kulkee tie järven itäpuolella ja tie yhtyy pohjoisessa Notslegovon (ven. Ночлегово) ja Maksim-Pogostin (ven. Максим-Погост) kylissä Pustoškan ja Opotškan väliseen maantiehen (P-23 eli E95).
Luontoarvoja

Järvessä elää ainakin hauki, ahven, särki, lahna, kuha, peledsiika, Coregonus maraenoides, säyne, suutari, kiiski, sorva, rantanuoliainen, allikkosalakka, mutakala, törö, salakka, pasuri, ruutana, kuha, nieriä, simppu, karppi, törö ja salakka, sekä jokirapua, jota tavataan niukasti. Järven pohja on hiekan, jonka seassa on silttiä. Järvi on kivikkoinen.
Vesistösuhteita

Ostrovitnoje sijaitsee Belevitsan (ven. Белевица) valuma-alueella. Belevitsa on Velikajan sivujoki ja se kuuluu luonnollisesti Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Berezovo (ven. Березово) on pieni järvi, jonka oja laskee Ostrovitnojeen Gavriltsevon kylän kohdalla. Berezovo valuma-alueella sijaitsevat vielä Ratškovo (ven. Рачково) ja toinen lampi. Hieman pohjoisempana laskee järveen oja pohjoisen Lobatšin (ven. Лобачи) kulmakunnalta. Järven valuma-alueen koko on lähteestä riippuen 16  tai 8,9 neliökilometriä . Belevitsa laskee järvestä kannaksen yli Krivojeen ja edelleen Belojeen yhtyen viimein Velikajaan.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Patrice Guers

| Patrice Guers |
| --- | --- |

Henkilötiedot
Muusikko
Tyylilajit:  metalli  power metal  sinfoninen metalli
Soittimet:  bassokitara 
Yhtyeet:  Further Dimension, Rhapsody of Fire
Aiheesta muualla
www.patrice-guers.com
  [ Muokkaa Wikidatassa ] [ ohje ]  
Patrice Guers (s. 5. syyskuuta 1972) on Italiasta kotoisin oleva power metal -yhtyeen, Rhapsody of Firen basisti. Guers myös soittaa Further Dimension -nimisessä yhtyeessä.
Aiheesta muualla

Patrice Guersin kotisivu (englanniksi) (ranskaksi)
Patrice Guers MySpacessa
Karvatti

Karvatti
| --- | --- |
Sijainti:  61°09.52′N, 021°26.27′E, Rauma Satakunta Suomi
Merialue:  Selkämeri
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Karvatti on pieni saari Rauman kaupungin rannikkoseudulla. Sitä käytetään pääasiassa Rauman seurakunnan järjestämiin kesäleireihin (mm. rippileirit). Karvattiin kuuluu muun muassa ruokala, majoitushuoneisto, kokoontumissali sekä rantasauna. Karvatin majoitustilat on rakennettu kokonaan uudestaan vuonna 2003 ja rantasauna on peruskorjattu vuonna 2002. 
Saaren luoteiskärjessä on vuonna 1962 rakennettu partiomaja. Sitä käyttää pääasiallisesti partiolippukunta Rauman Sinermot ry. 
Majassa on sauna, keittiö ja tupa, jossa yösijoja yli kymmenelle hengelle.
Patrice Brisebois

| Patrice Brisebois |
| --- | --- |
 Patrice Brisebois vuonna 2011.
Henkilötiedot
Syntynyt: 27. tammikuuta 1971 (ikä 53) Montreal, Quebec, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  95 kg
Pelaajaura
Pääsarjaura:  1991–2009
Seurat:  Montreal Canadiens Colorado Avalanche
NHL-varaus:  30, 1989 Montreal Canadiens
Patrice Brisebois (s. 27. tammikuuta 1971 Montreal, Quebec, Kanada) on kanadalainen entinen jääkiekkoilija, pelipaikaltaan puolustaja. Brisebois pelasi NHL-liigassa 18 kauden aikana (1991–2011) yli tuhat ottelua.
Ura pelaajana

Brisebois varattiin numerolla 30 vuoden 1989 NHL:n varaustilaisuudessa. Ennen varaustaan Montreal Canadiensiin Brisebois pelasi QMJHL-junioriliigaa joukkueissa Laval Titan ja Drummondville Voltigeurs.
Brisebois pelasi Canadiensissa kahteen otteeseen 16 kauden ajan, voittaen Stanley Cupin kauden 1992–1993 päätteeksi. Hän edusti NHL:ssä myös Colorado Avalanchea kahden kauden ajan. NHL:n työsulkukaudella 2004–2005 Brisebois pelasi kymmenen ottelua Sveitsin liigan Kloten Flyersissa.
Kenny Rollins

| Kenny Rollins |
| --- | --- |
 Rollinsin pelipaita Rupp Arenalla.
Henkilötiedot
Koko nimi:  Kenneth Herman Rollins
Syntynyt: 14. syyskuuta 1923 Charleston, Missouri, Yhdysvallat
Kuollut: 9. lokakuuta 2012 (89 vuotta) Greencastle, Indiana, Yhdysvallat
Kansalaisuus:   Yhdysvallat
Koripalloilija
Lempinimi:  ”Kenny”
Pelipaikka:  Pelintekijä
Pituus:  183 cm
Paino:  76 kg
NBA-varaus:  1948 (Fort Wayne Pistons)
Pelaajaura
Yliopistojoukkueet
1942–1943, 1946–1948:   Kentuckyn yliopisto
Seurajoukkueet
1948–1950 1950–1951 1952–1953:   Chicago Stags  Louisville Alumnites  Boston Celtics
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Lontoo 1948 |  |  |
Kenneth Herman ”Kenny” Rollins (14. syyskuuta 1923 Charleston, Missouri – 9. lokakuuta 2012 Greencastle, Indiana) oli yhdysvaltalainen koripalloilija ja olympiavoittaja. NBA:ssa Rollins pelasi kaksi kautta.
Rollins kuului Yhdysvaltain Lontoossa 1948 olympiakultaa voittaneeseen joukkueeseen. Hän pelasi NBA:ssa kauden 1949–1950 Chicago Stagsissä ja kauden 1952–1953 Boston Celticsissä. Rollinsin veli Phil Rollins oli myös NBA-koripalloilija.
Rollins kuoli 89-vuotiaana Indianan Greencastlessa 9. lokakuuta 2012.
Per Stenius

Per Anders Stenius (21. marraskuuta 1922 Helsinki – 18. kesäkuuta 2014 Helsinki) oli suomalainen taidemaalari, taideteoreetikko ja runoilija. Hän opiskeli Vapaassa taidekoulussa 1945–1947.
Steniuksen taiteesta

Stenius aloitti kubistina. Hän maalasi myös paljon Intiaan ja Lappiin liittyviä maisematöitä. Luonteenomaista niille on väriasteikon vaaleus, siniharmaus.
Maisemansa Stenius kuin kutoi kokoon viivoilla ja linjoilla. Esittävä kerros saa niissä usein päälleen lasia muistuttavan mosaiikkimaisen kerrosrakenteen, jonka läpi aihe  heijastuu. Hänellä oli tapana fasetoida aiheensa pohjalle huolellisesti. Hän pilkkoi maisemansa huolellisesti tasapainotetulla väriasteikolla – tapa, jonka on katsottu juontuvan Paul Cézannesta. Juonteen tarjoaa mahdollisesti myös ruotsalainen Carl Fredrik Hill, josta Stenius teki hiilipiirroksen vuonna 1955. Hill oli suuri maisemamaalari ja varhainen impressionisti.
Stenius teki litografioita, vesiväri-, lyijykynä-, tussi- ja öljyväritöitä.
Historia

Stenius matkusteli laajasti, vuodesta 1948 alkaen Välimeren piirissä ja myöhemmin etenkin Intiassa. Hän oli intialaisen kulttuurin ja filosofian ystävä. Ensimmäisen kerran hän matkusti Intiaan vuonna 1953. Tämä tapahtui ennen kuin Intiasta tuli lännessä 1960-luvulla muoti-ilmiö. Stenius oli myös usein nähty vieras esimerkiksi Ester ja Jalo Sihtolan kodissa, joiden lahjoituskokoelmaan Ateneumille kuuluu yli 30 Steniuksen teosta.
Useita Per Steniuksen teoksia on myös Amos Andersonin ja Saastamoisen säätiön kokoelmissa, sekä Imatran ja Joensuun taidemuseoissa. Stenius piti viimeisen näyttelynsä 84-vuotiaana Galleria Bulevardissa syksyllä 2006.
Kirjallinen tuotanto

Dimdyning. Runokokoelma. Söderström, Helsingfors 1958
Vägalös: Minnesbilder. Söderström, Helsingfors 1961
Nimellä Helmer Sande:
Samtal med Indiens heliga och visa. Urval och översättning Helmer Sande. Helsingfors 1964
Jesu Kristi misstolkade ord: Förklarade av Indiens andliga mästare. Satya 1996
Karvasmanteliöljy

Karvasmanteliöljy on mausteena käytettävä neste, joka koostuu suurimmalta osalta bentsaldehydistä. Luonnossa karvasmanteliöljyä saadaan mantelin, persikan tai aprikoosin siemenistä. Siemenissä oleva amygdaliini hajoaa entsyymin vaikutuksesta bensaldehydiksi ja sinihapoksi. Luonnollista karvasmanteliöljyä valmistettaessa on myrkyllinen sinihappo poistettava. Valtaosa markkinoilla olevista karvasmanteliöljyistä on kuitenkin valmistettu synteettisesti bentsaldehydistä.
Ruoanlaitossa karvasmanteliöljyä käytetään erityisesti leivonnassa, esimerkiksi runebergintorttujen maustamisessa.
Kapurthala

Kapurthala Sainikin koulu, Kapurthala.
Kapurthala (pandžabiksi ਕਪੂਰਥਲਾ, Kapūrathalā, hindiksi कपूरथला, Kapūrathalā) on kaupunki Punjabin osavaltiossa Intiassa. Brittiläisen hallinnon aikana Kapurthala oli samannimisen vasallivaltion (engl. princely state) pääkaupunki, jota hallitsi siirtomaaherrojen suosiolla paikallinen maharadža. Nykyään se on Kapurthalan piirin hallinnollinen keskus.
Kapurthalassa on asukkaita 85 686 (2001). Se sijaitsee 19 km Jalandharista, jonne on rautatieyhteys, ja 66 km Amritsarista, jossa sijaitsee lähin lentokenttä.
Kaupungissa on 1930 valmistunut maurilaistyylinen moskeija, jonka esikuvana toimi Marrakechin Qutbiya. Monet ranskalaisvaikutteiset hallintorakennukset ja palatsit ovat antaneet kaupungille kutsumanimen "Punjabin Pariisi".
Aiheesta muualla

Wikimedia Commonsissa on kuvia tai muita tiedostoja aiheesta .
Kapurthalan piirin viralliset sivut (Arkistoitu – Internet Archive) (englanniksi)
Sainik School Kapurthala (Arkistoitu – Internet Archive) (englanniksi)